SAS skal spare 2,6 milliarder danske kroner i den nye spareplan, som blev offentliggjort mandag morgen. Gennem outsourcing, effektivisering og frasalg vil SAS gå fra 15.000 ansatte til omkring 9.000. Som en del af spareplanen vil SAS sælge datterselskabet SAS Ground Handling til schweiziske Swissport. Og det vil påvirke selskabets ansatte i Aalborg Lufthavn. - Der er omkring 22-26 medarbejdere i Ground Handling i Aalborg. Men Og hvis man skulle outsource ground handling personale her i Aalborg, så vil de samme mennesker via en virksomhedsoverdragelse vil blive ansat i den anden virksomhed, siger lufthavnsdirektør i Aalborg Lufthavn Søren Svendsen til TV2/Nord. Lufthavnsdirektøren mener ikke, at spareplanen vil påvirke flypassagerer fra Aalborg og vil slet ikke høre tale om et muligt konkurs. Skal man være nervøs, hvis man har købt billetter med SAS? - Nej, det skal man ikke, siger Søren Svendsen til TV2/Nord.
SAS har mandag offentliggjort en spareplan, der skal sikre, at flyselskabet ikke går konkurs.